Cuneiform Tablet CCT 6 12a (BM 113305)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-mur-iš₈-tár-ma a-na im-dí-DINGIR qí-bi-ma 2 a-nu-qú ša a-mu-tim ša a-šur-i-mì-tí i-na tur₄-ḫu-mì-tim ta-dí-nam ma-aḫ-ri-kà i-na É.GAL-lim ša ša-lá-tù-ar a-na 4 GÚ 50 ma-na URUDU a-dí-ší ki-ma tù-ṣú-ni tí-iš-mu-ur-na lá ta-ak-šu-ud u-kà-lu-ší nu-ta-e-ra-ší té-er-tí a tù-ùḫ-pì-a ik-šu-da-kà um-ma a-na-ku-ma ú-za-an a-wi-lim lá ta-pá-té 2 GÚ 50 ma-na ú-kà-lu-nim ta-da-na-am lá ta-da-na-am té-er-ta-kà li-li-kam ta-áš-pu-ra-am um-ma a-ta-ma ú šu-ma 10 ma-na ba-at-qá-am i-qá-bi₄-ú-ni-kum dí-ší-ma 1 ma-na-kà a-mu-ta-am a-dí-in ú ší-tí URUDU 2 ma-na KÙ.BABBAR a-ta ta-al-qé-ma a-šur-i-mì-tí a-na URUDU 50 ma-na ú ší-a-ma-at a-lim{ki} e ur-ta-ki-sá-kum um-ma šu-ut-ma im-dí-DINGIR ú-lá iš-pu-ra-ku-um a-ta-ma ta-dí-ší a-na-kam e ú-ša-i-lu-kà-ma i ba-ri-ni a dí-nim e i-tù-ur-ma e nu-uš-ta-al-mì-in šu-ma a-bi lu a-šur-né-me-dí lu ša ki-ma šu-wa-tí i-ša-ú-lu-kà kà-i-sú-nu um-ma a-ta-ma ke-na áš-pu-ur um-ma a-na-ku-ma ma-lá ta-le-e-ú dí-ší 0.83333 ma-na KÙ.BABBAR ú ší-ma-am lá-ma a-na a-lim{ki} ta-li-ku KI be-lúm-ba-ni ṭá-ḫi-<gap>